KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. június 18-i ülésére)

TÁRGY: AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA
Tisztelt Képviselő-testület!

Kiskőrös Város Önkormányzatának Képviselő-testülete 24/2013. (XII. 19.) sz. önkormányzati rendeletével döntött Szervezeti és Működési Szabályzatának elfogadásáról. 

Az elsőfokú építésügyi hatósági feladatokat 2013-as évben megnövekedett illetékességi területen Akasztón, Csengődön, Kaskantyún, Kiskőrösön, Páhin, Soltszentimrén, Tabdin, Bócsán, Soltvadkerten, Tázláron, Kecelen, Imrehegyen, Császártöltésen, Fülöpszálláson, Izsákon látja el a Polgármesteri Hivatal építéshatósági csoportja.

A kiemelkedően magas leterheltség indokolja az építéshatósági csoport ügyfélfogadási rendjének megváltoztatását. A csoport létszáma 2013. november 25. napjával egy fővel bővült, de a hatékony munkavégzés érdekében, szükséges az ügyfélfogadási határidő megváltoztatása, amelyre a rendelet-módosításban teszek javaslatot.  

Kérem a Tisztelt Képviselő-testületet, hogy a rendelet-tervezet szerint döntsön Kiskőrös Város Önkormányzat Szervezeti és Működési Szabályzatának módosításáról.

Kiskőrös, 2014. június 13.

Domonyi László sk.


polgármester

KISKŐRÖS VÁROS ÖNKORMÁNYZATA KÉPVISELŐ-TESTÜLETÉNEK 

…../2014. (…….) önkormányzati rendelete

az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról

/tervezet/

Kiskőrös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli:
1. §

Az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet 55. § (1) bekezdésének e) pontja helyébe a következő rendelkezés lép:

„55. § (1) 

e) Ügyfélfogadást  az alábbiak szerint kell tartani:


Általános ügyfélfogadási rend:

Hétfőn: 8,00 órától 12,00 óráig és 12,30 órától 16,30 óráig

Szerdán: 8,00 órától 12,00 óráig és 12,30 órától 18,00 óráig

Csütörtökön: 12,30 órától 16,30 óráig

Pénteken: 8,00 órától 12,00 óráig”

Építéshatósági csoport ügyfélfogadási rendje:

Hétfőn: 8,00 órától 12,00 óráig és 12,30 órától 16,30 óráig

Szerdán: 8,00 órától 12,00 óráig és 12,30 órától 18,00 óráig”

2. §

Ez a rendelet 2014. június 23-án lép hatályba és az azt követő napon hatályát veszti
